Fl-10 ta' Ottubru 2016, il-Kunsill qabel unanimament dwar il- qabdiet totali permissibbli (TACs) tas-sena d-dieħla għall-għaxar l-iktar stokkijiet ta' ħut kummerċjalment importanti fil-Baħar Baltiku . Dan il-ftehim iwitti t-triq għal aktar negozjati aktar tard din is-sena dwar it-TACs għall-baħar fond u l-Baħar tat-Tramuntana. Il-ftehim jinkludi żieda fil-qabdiet għall-aringi (minbarra fil-Golf ta' Riga), il-barbun tat-tbajja' u s-salamun (minbarra fil-Golf tal-Finlandja) f'konformità mal-proposta tal-Kummissjoni. Għall-bqija tal-istokkijiet, il-ministri ddeċidew dwar żieda iżgħar għal-laċċa kaħla u l-ebda żieda għas-salamun fil-baċir ewlieni. Ġie miftiehem ukoll it-tnaqqis kif ġej: 25 % għall-merluzz tal-Lvant, 56 % għall-merluzz tal-Punent inklużi dispożizzjonijiet dwar il-bag limit tas-sajd rikreattiv, 11 % għall-aringi fil-Golf ta' Riga u 20 % għas-salamun fil-Golf tal-Finlandja. "Il-ftehim tal-lum huwa riżultat eċċellenti, kemm għall-ambjent kif ukoll għas-sajjieda tal-Baltiku. Ma kienx faċli iżda rnexxielna nilħqu bilanċ tajjeb bejn is-sostenibbiltà tar-riżorsi marittimi tagħna u l-ħtiġijiet tas-settur tas-sajd tal-pajjiżi kkonċernati, f'konformità sħiħa mal-pjan pluriennali l-ġdid tal-Baltiku." Is-Sinjura , Ministru għall-agrikoltura u l-iżvilupp rurali tas-Slovakkja u president tal-Kunsill. Il-Ftehim fid-dettall Il-kwantitajiet miftiehma llum iqisu l-impenn lejn l-objettivi tal- Politika Komuni tas-Sajd (PKS), inkluż il-kisba tar- (MSY), il-prinċipji tal- pjan ta' ġestjoni pluriennali għall-Baħar Baltiku , u l- pariri xjentifiċi , b'mod partikolari l-pariri mogħtija mill-Kunsill Internazzjonali għall-Esplorazzjoni tal-Baħar (ICES). Għall-merluzz fil-Baltiku, il-ministri qablu wkoll dwar għadd ta' miżuri addizzjonali ta' appoġġ li huma aktar immirati biex itejbu is-sitwazzjoni tal-istokk. Qabdiet totali permissibbli (TACs) tal-UE fil-Baħar Baltiku għall-2017 Din ir-riżorsa bħalissa hi disponibbli biss bil-lingwa jew il-lingwi li ġejjin: Infografika - L-iffissar ta' kwoti u limiti tal-qbid Ara l-infografika sħiħa Il-passi li jmiss Dan il-punt ser jiġi inkluż, wara l-finalizzazzjoni mill-ġuristi-lingwisti, għall-adozzjoni fil-parti "A" tal-aġenda tal-laqgħa tal-Kunsill li jmiss. Kuntest Id-diskussjonijiet tal-lum kienu bbażati fuq proposta tal-Kummissjoni li hija msejsa fermament fuq il-pjan ta' ġestjoni pluriennali tas-sajd għall-Baħar Baltiku adottat reċentement, u fuq pariri xjentifiċi disponibbli, b'mod partikolari r-rapporti mfassla mill-Kunsill Internazzjonali għall-Esplorazzjoni tal-Baħar (ICES). Skont l-artikolu 43(3) tat-Trattat dwar il-Funzjonament tal-Unjoni Ewropea (TFUE), huwa l-Kunsill li jrid jadotta l-miżuri dwar l-istabbiliment u l-allokazzjoni ta' opportunitajiet tas-sajd fil-qafas tal-politika komuni tas-sajd. Għaldaqstant il-parteċipazzjoni tal-Parlament Ewropew u l-opinjoni tal-Kumitat Ekonomiku u Soċjali Ewropew mhumiex meħtieġa għall-adozzjoni ta' dan ir-regolament. Proposta tal-Kummissjoni li tistabbilixxi l-opportunitajiet tas-sajd għall-2017 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku Pjan ta' ġestjoni pluriennali tas-sajd għall-Baħar Baltiku Ara l-paġna tal-laqgħa